Jan Garbarek

Jan Garbarek (født 1947) er en norsk jazzmusiker og multiinstrumentalist som spiller på en rekke forskjellige musikkinstrumenter (f.eks. fløyte eller synthesizer), men har sopran- og tenorsaxofon som hovedinstrument. Han betraktes av mange som det mest utpregede eksempel på det som kalles «en nordisk tone», og er en av opphavsmennene til det som kalles «fjelljazz». I tillegg innen musikken sin inkorporerte Jan Garbarek delvis toner fra norsk folkemusikk. Han er far til musikeren Anja Garbarek.

Biografi
Garbarek ble født i en leir på Mysen for såkalte «displaced persons». Den tyske SS-Sonderlager Mysen ble overtatt av norske myndigheter og drevet av UNRRA. Hans polske far, Czesław Garbarek, var i tysk fangenskap under annen verdenskrig og arbeidet på jernbanen i Trøndelag da han møtte Kari Nordbø fra Rennebu, Jan Garbareks mor.

Som 15-åring deltok han i NM for amatør-jazzmusikere og vant førstepris både som solist og orkesterleder. I 1960-årene spilte han blant annet sammen med Karin Krog, Jon Christensen, Arild Andersen, Terje Rypdal og George Russell. Dette hadde stor betydning for hans musikalske utvikling. Hans første soloalbum heter Til vigdis og kom i 1967. Året etter ble han tildelt Buddyprisen. I 1970 innledet Garbarek et samarbeid med den tyske produsenten Manfred Eicher og hans plateselskap ECM, et samarbeid som gjorde musikken hans kjent i hele verden og førte til en lang rekke utgivelser. Garbarek, som allerede var en etablert jazzmusiker i Europa med sin egen kvartett (med Bobo Stenson, Palle Danielsson og Jon Christensen), oppnådde verdensberømmelse for sin medvirkning i Keith Jarretts europeiske kvartett med Jon Christensen og Palle Danielsson. Deretter begynte han å gjøre seg bemerket på egen hånd.

Foruten sin lett gjenkjennelige personlige klang er han også kjent for å ha brukt inspirasjon fra mange forskjellige musikalske stilarter i sin musikk. Han har også laget mye musikk til film, teater og ballett. Han har også samarbeidet med lyrikeren Jan Erik Vold på flere album.

 Priser 
Garbarek mottok i 1978 Oslo bys kunstnerpris. Under Spellemannprisen 1978 ble han tildelt en spesialpris. I 1982 fikk han Gammleng-prisen, i 1986 Paul Robeson-prisen, i 1991 Lindemanprisen og i 1995 Anders Jahres kulturpris. I 1998 ble han utnevnt til ridder av 1. klasse av St. Olavs Orden, og i 2004 ble han tildelt Norsk kulturråds ærespris. Han er medlem av Kungliga Musikaliska Akademien.

Han ble i 2015 innlemmet i Rockheim Hall of Fame. Høsten 2021 ble Garbarek hedret som del av veggmaleriet «Romsås Wall of Fame» på Romsås senter, sammen med 12 andre kjente lokale helter.

 Samarbeid 
Blant de mange musikere som Garbarek har spilt sammen med kan nevnes:
{| border="0"
|-----
| valign="top" width="33%" |
 John Abercrombie
 Arild Andersen
 Mari Boine
 Rainer Brüninghaus
 Don Cherry
 Jon Christensen
 Chick Corea
 Bill Frisell
 Agnes Buen Garnås
 Iŋgor Ántte Áilu Gaup
| valign="top" width="33%" |
 Trilok Gurtu
 Charlie Haden
 Hilliard Ensemble
 Zakir Hussain
 Keith Jarrett
 Kim Kashkashian
 Manu Katché
 Ustad Fateh Ali Khan
 Karin Krog
 Marilyn Mazur
| valign="top" width="33%" |
 Gary Peacock
 George Russell
 Terje Rypdal
 Bobo Stenson
 Øystein Sunde
 Deepika Thathaal
 Ralph Towner
 Nana Vasconcelos
 Miroslav Vitouš (ex-Weather Report)
 Eberhard Weber
|}

 Diskografi 
 Jazz Moments (1966) med Karin Krog
 Til Vigdis (1967)

 Bleak House (1968), med Terje Rypdal
 Joy (1968) med Karin Krog
 Electronic Sonata for Souls Loved by Nature (1969) med George Russell
 Esoteric Circle (1969)
 Briskeby Blues (1969) med Jan Erik Vold, Jon Christensen, Arild Andersen 
 Afric Pepperbird (1970) med Terje Rypdal, Jon Christensen og Arild Andersen 		
 Sart (1971) med Terje Rypdal		
 Terje Rypdal (1971) med Terje Rypdal		
 Hav (1971) med Jan Erik Vold og Terje Rypdal
 Triptykon (1972) 		
 Witchi-Tai-To (1973) med Bobo Stenson, Palle Danielson og Jon Christensen		
 Red Lanta (1973) med Art Lande
 Belonging (1974) med Keith Jarrett, Palle Danielsson, Jon Christensen
 Luminessence (1974) med Keith Jarrett, Jon Christensen, Palle Danielsson
 Solstice (1974) med Ralph Towner, Jon Christensen
 Dansere (1975) 		
 Arbour Zena (1975) med Keith Jarrett
 Dis (1976) 		
 Places (1977) 
 Ingentings bjeller (1977) med Jan Erik Vold		
 Of Mist and Melting (1977) med Bill Connors
 December Poems (1977) med Gary Peacock
 Deer Wan (1977) med Kenny Wheeler
 Sol do Meio Dia (1977) med Egberto Gismonti
 Solstice/Sound and Shadows (1977) med Ralph Towner My Song (1977) med Keith Jarrett
 Photo with Blue Sky, White Cloud, Wires, Windows and a Red Roof (1978) 		
 Folk Songs (1979)  med Charlie Haden og Egberto Gismonti
 Mágico (1979) 		
 Aftenland (1979) 		
 Personal Mountains (1979) med Keith Jarrett
 Nude Ants (1979) med Keith Jarrett
 Eventyr (1980) 		
 Paths, Prints (1981) 		
 Voice from the Past – Paradigm (1981) med Gary Peacock	
 Cycles (1981) med David Darling	
 Wayfarer (1983) 		
 Vision (1983) med Shankar
 It's OK to Listen to the Gray Voice (1984)
 Chorus (1984) med Eberhard Weber
 Song for Everyone (1984) med Shankar
 All Those Born with Wings (1986) 		
 Making Music (1986) med Zakir Hussain
 Guamba (1987) med Gary Peacock
 Legend of the Seven Dreams (1988) 		 Rosensfole (1989) med Agnes Buen Garnås		
 I Took Up the Runes (1990) 	
 StAR (1991)
 Living Magic (1991) med Trilok Gurtu
 Alpstein (1991) med Paul Giger
 Music for Films (1991) med Eleni Karaindrou
 Ragas and Sagas (1992) med musikere fra Pakistan 
 Twelve Moons (1992)
 Stemmer (1992), med Vigdis Garbarek		 		
 Atmos (1993) med Miroslav Vitouš
 Madar (1993) med Anouar Brahem og Shaukat Hussain
 Officium (1994) med The Hilliard Ensemble
 Trollsyn – Sagnet om Jostedalsrypa (1994) 			
 Visible World (1995) 		
 Caris Mere (1995) med Stuttgarter Kammerorchester	& Giya Kancheli	
 Rites (1998) 		
 Mnemosyne (1999) med The Hilliard Ensemble		
 Monodia (2002) med Kim Kashkashian & Tigran Mansurian		
 Universal Syncopations (2003) med Miroslav Vitouš		
 In Praise of Dreams (2004)
 Stages of a Long Journey (2007) med Eberhard Weber
 Neighbourhood (2006) med Manu Katché, Tomasz Stańko, Marcin Wasilewski & Sławomir Kurkiewicz	
 Elixir (2008) med Manu Katché
 Dresden (2009), live 
 Officium Novum (2010) med The Hilliard Ensemble	
 Résumé (2012) med Eberhard Weber
 Sleeper, (2012), med Keith Jarrett, Palle Danielsson og Jon Christensen (innspilt 1979)
 Mágico: Carta de Amor (2012), med Charlie Haden og Egberto Gismonti
 Concert in Athens (2013) med Eleni Karaindrou
 Hommage à Eberhard Weber (2015) med Eberhard Weber
 Remember Me, My Dear (2019) med The Hilliard Ensemble		

 Galleri 

 Referanser 

 Eksterne lenker 



   Jan Garbareks hjemmeside 
  Jan Garbarek: Five Essential ECM Albums på jazzwise.com
  Biografi fra Jazzbasen.
  Diskografi fra Jazzbasen.


Kategori:Norske jazzsaksofonister
Kategori:Riddere av 1. klasse av St. Olavs Orden
Kategori:Medlemmer av Kungliga Musikaliska Akademien
Kategori:Musikere tilknyttet ECM
Kategori:Vinnere av Spellemannprisen
Kategori:Rockheim Hall of Fame
Kategori:Personer fra Oslo
Kategori:Personer fra Eidsberg kommune
Kategori:Nordmenn av polsk opphav
Kategori:Mottakere av Willy Brandt-prisen
Kategori:Anders Jahres Kulturpris